КАКВИ СА ВИДОВЕТЕ МАРАТОНКИ/СНИКЪРСИ ЗА СПОРТУВАЩИ ДЕЦА?
Много деца от малки тренират различни спортове, което налага родителите да избират подходящите обувки. Подметката на маратонките за бягане трябва да бъде мека и гъвкава и да осигурява защита на стъпалото от натоварване. Добре е горната ѝ част да бъде от текстилен материал, който предотвратява изпотяването на краката и появата на неприятна миризма.  
За футболни обувки могат да се използват бутонки, т.нар. „стоножки“ или стандартни спортни обувки. За тях е важно да са с аеродинамична форма и по-специфична предна част, за да се осигури по-лесно боравене с топката .
Ако детето тренира тенис , трябва да изберете маратонки от плат и кожа, които да са подплатени отвътре. Подметката им трябва да е лека, но не прекалено тънка, и със странична опора, за да поема натоварването от тренировката .
За любителите на баскетбола са подходящи спортни обувки, които предпазват краката и глезените от натоварване при различните подскоци и приклякания . За повече стабилност и намаляване на риска от травми изберете маратонки със стабилна и плътна подметка , с допълнителна подложка за стъпалото и височина до глезена.

